“Hal-hazırda Türkiyənin Suriya ilə sərhəddində baş verən hadisələr, problemin nə qədər ciddi olduğunu göstərir. İŞİD ilə PYD arasındakı münaqişə Türkiyəyə çox mənfi təsir edir. Mühacir axını günbəgün artaraq çoxalır. Bütün bu oldu-bitdilərə isə Ankaranın göz yumması mümkün deyil. Ona görə də Türkiyə ilk növbədə çalışıacaq ki, diplomatik resurslardan istifadə etsin. İndiki məqamda Türkiyənin Suriyaya müdaxilə edəcəyinə inanmıram. Çünki bu zaman ordu həm İŞİD, həm də PYD silahlıları ilə döyüşmək məcburiyyətində qalar. Bu da böyük fəlakətə, çoxlu sayda itkilərə səbəb ola bilər. Ankara maksimum çalışacaq ki, diplomatik resurslardan istifadə etsin.”